Ny struktur for marine punktdata (boringer og analyser) og bedre søge- og filtreringsmuligheder

Temaet om Marine punktdata er blevet omstruktureret og gjort mere brugervenligt. Temaet indeholder nu to underkategorier: Punktdata og Sedimentanalyser.

Kategorien Punktdata har fået nye signaturer, så de forskellige boremetoder (Grab Sampler, Gravity Sampler, Vibrocore, Stiksugning, Slæbesugning, Sugeprøve, Overfladeprøve, Cone Penetration og Andet) nu vises på kortet med hver sin farve.
Søgningsmulighederne for Punktdata er ligeledes blevet udvidet, så der nu kan filtreres for Boringsmetode, DGUnr., Boringsdybde, Borings år og Formål (Marin geoteknisk, Råstofboring, Undersøg./videnskab og Andet).
Endelig er Detaljetabellen, som kommer frem ved søgning af data indenfor et valgt område, opdateret, så den nu indeholder: Id, Formål, Boringsmetode, DGUnr., År, X, Y, Kote, Dybde, Lithologi, Brøndborer boringsnummer og et link til borerapporten.

Der er ikke lavet ændringer i kategorien Sedimentanalyser.